রামনবমীতে ইডেনে ম্যাচ নিয়ে অসুবিধে নেই, বার্তা কলকাতা পুলিশের

কলকাতা: রামনবমীতে (Ram Navami) ইডেনে আইপিএল ম্যাচ (IPL Match At Eden) নিয়ে অসুবিধা নেই কলকাতা পুলিশের (Kolkata Police)। শুক্রবার সন্ধ্যায় স্যোশাল মিডিয়ায় বিবৃতি পোস্ট করল লালবাজার। পুলিশের তরফে জানিয়েছে, ৬ এপ্রিল রাম নবমীতে ইডেন গার্ডেন্সে আইপিএলের ম্যাচ হলে, তাদের নিরাপত্তা দিতে অসুবিধা নেই।

আরও পড়ুন: কলকাতা বনাম লখনউ ম্যাচ সরে গেল গুয়াহাটিতে!

আগামী ৬ এপ্রিল ইডেন গার্ডেন্সে কলকাতা নাইট রাইডার্স (Kolkata Knight Riders) বনাম লখনউ সুপার জায়ান্টস (Lucknow Super Giants) ম্যাচ রয়েছে। ওইদিন রামনবমীও বটে। বৃহস্পতিবার জানা গিয়েছিল নিরাপত্তার জন্য ৬ এপ্রিল ম্যাচটা কলকাতা থেকে সরে গিয়েছে। কলকাতা বনাম লখনউ সুপার জায়ান্টসের ম্যাচ আয়োজিত হবে না। হয় অন্য দিনে ইডেনেই অনুষ্ঠিত হবে। নয়তো দিন অপরিবর্তিত রেখে ভেন্যু পালটে দেওয়া হবে। পরে জানা গিয়েছিল ৬ তারিখের ম্যাচের দিনক্ষণ বদলাচ্ছে না। কলকাতার বদলে ম্যাচ আয়োজিত হবে গুয়াহাটিতে। এই খবরটি সামনে আসার পর মিশ্র প্রতিক্রিয়া তৈরি হয়। এই ঘটনার এক দিন পরে শুক্রবার কলকাতা পুলিশ নিজেদের অবস্থান স্পষ্ট করল। লালবাজারের পক্ষ থেকে সোশ্যাল মিডিয়ায় একটি পোস্ট জানানো হয়েছে, ‘৬ এপ্রিল আইপিএল ম্যাচের সময়সূচি বদল নিয়ে কিছু বিভ্রান্তিকর পোস্ট শেয়ার করা হচ্ছে। কলকাতা পুলিশ সব নাগরিকদের নিরাপত্তা দিয়ে প্রতিশ্রুতিবদ্ধ।’

Certain misleading posts are being circulated regarding the proposed rescheduling of the IPL match on 6th April. Kolkata…

Posted by Kolkata Police on Friday, March 21, 2025